CELEX: 62015TN0189
Language: el
Date: 2015-04-15 00:00:00
Title: Υπόθεση T-189/15: Προσφυγή της 15ης Απριλίου 2015 — TMG Landelijke Media και Willems κατά Επιτροπής

8.6.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 190/30
            
         Προσφυγή της 15ης Απριλίου 2015 — TMG Landelijke Media και Willems κατά Επιτροπής
   (Υπόθεση T-189/15)
   (2015/C 190/34)
   Γλώσσα διαδικασίας: η ολλανδική
   
      Διάδικοι
   
   
      Προσφεύγοντες: TMG Landelijke Media BV (Άμστερνταμ, Κάτω Χώρες) και Menzo Willems (Voorburg, Κάτω Χώρες) (εκπρόσωποι: R. Le Poole και L. Broers, δικηγόροι)
   
      Καθής: Ευρωπαϊκή Επιτροπή
   
      Αιτήματα
   
   Οι προσφεύγοντες ζητούν από το Γενικό Δικαστήριο:
   
               —
            
            
               να ακυρώσει την απόφαση της Επιτροπής της 17ης Φεβρουαρίου 2015·
            
         
               —
            
            
               να καταδικάσει την Επιτροπή στα δικαστικά έξοδα.
            
         
      Λόγοι ακυρώσεως και κύρια επιχειρήματα
   
   Οι προσφεύγοντες βάλλουν κατά της αποφάσεως της Επιτροπής με την οποία απορρίφθηκε εν μέρει η αίτησή τους προσβάσεως στην αλληλογραφία μεταξύ των Κάτω Χωρών και της Επιτροπής σχετικά με τη διόρθωση που η Επιτροπή επέβαλε στις Κάτω Χώρες το 2014.
   Οι προσφεύγοντες διατυπώνουν τέσσερις λόγους ακυρώσεως.
   
               1.
            
            
               Με τον πρώτο λόγο προβάλλουν παράβαση του άρθρου 4, παράγραφος 1, στοιχείο α', του κανονισμού 1049/200 (1). Διατείνονται ότι κακώς η Επιτροπή δεν γνωστοποίησε ορισμένα έγγραφα με την αιτιολογία ότι η γνωστοποίηση θα έθιγε την προστασία του δημοσίου συμφέροντος όσον αφορά τη δημοσιονομική, νομισματική ή οικονομική πολιτική της Ένωσης.
            
         
               2.
            
            
               Με τον δεύτερο λόγο προβάλλουν παράβαση του άρθρου 4, παράγραφος 3, του κανονισμού 1049/2001. Διατείνονται ότι η Επιτροπή χρησιμοποίησε ανεπαρκή στοιχεία για να αποδείξει ότι θα θιγόταν σοβαρά η διαδικασία λήψεως αποφάσεων, και ότι δεν εξέτασε δεόντως το αν υπήρχε υπερισχύον δημόσιο συμφέρον για τη γνωστοποίηση ορισμένων εγγράφων.
            
         
               3.
            
            
               Με τον τρίτο λόγο προβάλλουν παράβαση του άρθρου 4, παράγραφος 1, στοιχείο β', του κανονισμού 1049/2001 λόγω μη αναφοράς των ονομάτων των μη υψηλόβαθμων συνεργατών. Διατείνονται ότι τούτο καθιστά γι’ αυτούς αδύνατον να καθορίσουν σε ποιο επίπεδο διεξήχθη η αλληλογραφία και αν όντως επρόκειτο για μη υψηλόβαθμους συνεργάτες.
            
         
               4.
            
            
               Με τον τέταρτο λόγο προβάλλουν παράβαση του άρθρου 4, παράγραφος 5, του κανονισμού 1049/2001. Θεωρούν ότι η κακώς η Επιτροπή δέχθηκε το αίτημα των Κάτω Χωρών να μη δημοσιοποιήσει βάσει του άρθρου 4, παράγραφοι 1 και 3, του κανονισμού 1049/2001 ορισμένα έγγραφα που προέρχονται από τις Κάτω Χώρες. Παραπέμπουν συναφώς στα επιχειρήματα που προβάλλουν στο πλαίσιο του δευτέρου και του τρίτου λόγου ακυρώσεως.
            
         
      (1)  Κανονισμός (ΕΚ) 1049/2001 του Ευρωπαϊκού Κοινοβουλίου και του Συμβουλίου, της 30ής Μαΐου 2001, για την πρόσβαση του κοινού στα έγγραφα του Ευρωπαϊκού Κοινοβουλίου, του Συμβουλίου και της Επιτροπής (ΕΕ L 145, σ. 43).